****

**ΥΠΟΥΡΓΕΙΟ ΥΓΕΙΑΣ**

**ΓΕΝΙΚΗ Δ/ΝΣΗ ΥΠΗΡΕΣΙΩΝ ΥΓΕΙΑΣ**

**ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ Αθήνα, 23-06.2021**

**ΝΟΜΙΚΩΝ ΠΡΟΣΩΠΩΝ Αριθμ. πρωτ. Γ4α/Γ.Π.οικ. 39417**

**ΤΜΗΜΑ ΙΑΤΡΩΝ Ε.Σ.Υ.**

**Ταχ. Δ/νση: Αριστοτέλους 17**

**Ταχ. Κώδικας: 104 33**

**Τηλέφωνο: 213216-1227, 1207, ΑΠΟΦΑΣΗ**

**1230, 1224, 1226, 1218, 1208**

**Email: dpnp\_a@moh.gov.gr**

**Θέμα: «Καθορισμός κριτηρίων επιλογής και διαδικασίας υποβολής υποψηφιοτήτων, αξιολόγησης και επιλογής για θέσεις κλάδου ιατρών και οδοντιάτρων Ε.Σ.Υ.»**

**Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ**

Έχοντας υπόψη:

1. Τις διατάξεις:

α. Του ν. 1397/07.10.1983 (Φ.Ε.Κ. 143Α)

β. του άρθρου 69 παρ. 1 του ν. 2071/1992 (Α΄ 123),όπως αντικαταστάθηκαν με το άρθρο 35 παρ. 1 του ν. 4368/2016 (Α΄ 21)

γ. των παρ. 6 και 8 του άρθρου 23 του ν. 2519/21.08.1997 (Φ.Ε.Κ. 165Α) «Ανάπτυξη και εκσυγχρονισμός του Εθνικού Συστήματος Υγείας, Οργάνωση των Υγειονομικών Υπηρεσιών, ρυθμίσεις για το φάρμακο και άλλες διατάξεις»

δ. της παρ. 11 του άρθρου 21 του ν. 2737/27.08.1999 (Φ.Ε.Κ.174Α)

ε. του άρθρου 19 παρ. 1 του ν. 3730/2008 (Α΄ 262), όπως αντικαταστάθηκαν με το άρθρο 3 παρ. 2 του ν. 3868/2010 (Α΄ 129) και το άρθρο 66 παρ. 32 εδαφ. β΄ του ν. 3984/2011 (Α΄ 150) και συμπληρώθηκαν με το άρθρο 29 παρ. 3 του ν. 4025/2011 (Α΄ 228)

στ. του άρθρου 2 παρ. 2 του ν. 3868/2010 (Α΄ 129), όπως αντικαταστάθηκαν με το άρθρο 34 του ν. 4325/2015 (Α΄ 47)

ζ. του άρθρου 25 παρ. 5 του ν. 3868/2010 (Α΄ 129), όπως συμπληρώθηκαν με το άρθρο 27 παρ. 3 του ν. 4461/2017 (Α΄ 38), και του άρθρου 41 του ν. 4368/2016 (Α΄ 21)

η. του άρθρου 22 παρ. 1 του ν. 4208/2013 (Α΄ 252), όπως αντικαταστάθηκαν με το άρθρο 44 παρ. 4 του ν. 4368/2016 (Α΄ 21) αντίστοιχα και του άρθρου 22 παρ. 4 του ιδίου νόμου όπως τροποποιήθηκαν με το άρθρο 43 παρ. 1 του ν. 4368/2016 (Α΄ 21)

θ. των άρθρων 7 και 8 του ν. 4498/2017 (Α΄ 172), όπως αντικαταστάθηκαν και ισχύουν με τα άρθρα 3 και 4 του ν. 4647/2019 (Α΄ 204)

ι. του ν. 4622/2019 (Α΄ 133) «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης», όπως τροποποιήθηκαν και ισχύουν

ια. του άρθρου 3ου του ν. 4655/2020 (Α΄ 16)

ιβ. του άρθρου 25 του ν. 4771/01.02.2021 (Φ.Ε.Κ. 16Α), «Κύρωση: α) της από 11.12.2020 Σύμβασης Δωρεάς μεταξύ του Ελληνικού Δημοσίου, του Κοινωφελούς Ιδρύματος με την επωνυμία «Κοινωφελές Ίδρυμα Ιωάννη Σ. Λάτση (John S. Latsis Public Benefit Foundation)» και του Ν.Π.Δ.Δ. με την επωνυμία «Γενικό Νοσοκομείο Αθηνών “Γ. ΓΕΝΝΗΜΑΤΑΣ”» και β) της από 9.12.2020 Σύμβασης Δωρεάς μεταξύ του Ελληνικού Δημοσίου, της 4ΗΣ Υ.Πε. Μακεδονίας και Θράκης, του Αντικαρκινικού Νοσοκομείου Θεσσαλονίκης «Θεαγένειο», της Άννας Μαρίας Λουίζας Ιωάννη Λάτση και της Ελληνικής Αντικαρκινικής Εταιρείας και λοιπές διατάξεις του Υπουργείου Υγείας»

ιγ. του Π.Δ. 2/2021 «Διορισμός Υπουργών, Αναπληρωτών Υπουργών και Υφυπουργών» (ΦΕΚ 2/Α΄/5.1.2021),

ιδ. Την αριθμ. Υ4/8-1-2021 Απόφαση του Πρωθυπουργού, σχετικά με «Ανάθεση αρμοδιοτήτων στον Αναπληρωτή Υπουργό Υγείας, Βασίλειο Κοντοζαμάνη» (ΦΕΚ 32/τ.Β/9-1-2021).

ιε. του π.δ. 121/2017 (Α΄ 148) «Οργανισμός του Υπουργείου Υγείας», όπως αυτό ισχύει.

ιστ. Την υπό στοιχεία Α1α/οικ. 59426/16.8.2019 απόφαση διορισμού μετακλητού Γενικού Γραμματέα Υπηρεσιών Υγείας στο Υπουργείο Υγείας (ΥΟΔΔ 578)

2. Την αριθμ. Β1α/39088/23.06.2021 βεβαίωση της Γενικής Διεύθυνσης Οικονομικών Υπηρεσιών ότι με την παρούσα απόφαση δεν προκαλείται επιπλέον δαπάνη σε βάρος του κρατικού προϋπολογισμού

3. Τις από 04.06.2021 και 14.06.2021 εισηγήσεις του Κεντρικού Συμβουλίου Υγείας, με συνημμένη υποβολή προτάσεων της Εκτελεστικής Επιτροπής του ΚΕ.Σ.Υ. προς τον Αναπληρωτή Υπουργό Υγείας οι οποίες έγιναν αποδεκτές.

Καθορίζουμε τα κριτήρια επιλογής και τη διαδικασία υποβολής υποψηφιοτήτων, αξιολόγησης και επιλογής για θέσεις κλάδου ιατρών και οδοντιάτρων Ε.Σ.Υ., ως εξής:

**Άρθρο 1**

Διαδικασία υποβολής υποψηφιοτήτων

Κάθε υποψήφιος δύναται να υποβάλει ηλεκτρονική αίτηση για το σύνολο των προκηρυγμένων θέσεων της ειδικότητας του ανά φορέα και με ανώτατο όριο πέντε (5) φορείς (νοσοκομεία ή Κ.Υ.) μίας (1) μόνο Διεύθυνσης Υγειονομικής Περιφέρειας (Υ.ΠΕ.), δηλώνοντας υποχρεωτικά και τη σειρά προτίμησής τους. Στο ανώτατο όριο των πέντε (5) φορέων δεν συμπεριλαμβάνονται οι θέσεις του Ε.Κ.Α.Β. στην περίπτωση που συμπεριλαμβάνονται στην ίδια έγκριση προκήρυξης.

Η υποψηφιότητα υποβάλλεται ηλεκτρονικά, μέσω της ηλεκτρονικής εφαρμογής του Υπουργείου Υγείας esydoctors.moh.gov.gr, εντός προθεσμίας, η οποία ορίζεται με την απόφαση έγκρισης της προκήρυξης των θέσεων, συνοδευόμενη με τα απαιτούμενα δικαιολογητικά, ως ακολούθως:

α) τα αναγκαία για την εγκυρότητα συμμετοχής του υποψηφίου στη διαδικασία επιλογής, τα οποία καλούνται «ΔΙΚΑΙΟΛΟΓΗΤΙΚΑ ΤΥΠΟΥ Α», σύμφωνα με τον πίνακα 1 του παραρτήματος, καθώς και β) τα αποδεικτικά της μοριοδότησης των υποψηφίων τα οποία καλούνται «ΔΙΚΑΙΟΛΟΓΗΤΙΚΑ ΤΥΠΟΥ Β», που αφορούν στα ουσιαστικά προσόντα, τα οποία μοριοδοτούνται και συμπληρώνονται σύμφωνα με τους πίνακες 2, 3, 4, 5 και 6 του παραρτήματος.

Στα «ΔΙΚΑΙΟΛΟΓΗΤΙΚΑ ΤΥΠΟΥ Α» και σε ότι αφορά στη Βεβαίωση του Υπουργείου Υγείας από την οποία να προκύπτει ότι ο ιατρός έχει εκπληρώσει την υποχρεωτική υπηρεσία υπαίθρου ή απαλλαγή της υποχρέωσης, παρέχεται η δυνατότητα στους γιατρούς, οι οποίοι έχουν εκπληρώσει την υπηρεσία υπαίθρου, αλλά δεν έχουν το προαναφερόμενο δικαιολογητικό, να καταθέσουν ηλεκτρονικά τη βεβαίωση-πιστοποιητικό από τον φορέα που έχει εκδοθεί. Κατόπιν υποχρεούνται να καταθέσουν τη βεβαίωση εκπλήρωσης υπηρεσίας υπαίθρου, από το τμήμα ιατρών υπαίθρου της Διεύθυνσης Ανθρώπινου Δυναμικού Νομικών Προσώπων του Υπουργείου Υγείας, εντός αποκλειστικής προθεσμίας πέντε (5) ημερών από την ημερομηνία ανάρτησης του αυτοματοποιημένου καταλόγου, στην Υγειονομική Περιφέρεια που έχουν επιλέξει ή στο Ε.Κ.Α.Β.

Η αίτηση-δήλωση επέχει και θέση υπεύθυνης δήλωσης του άρθρου 8 του ν. 1599/1986 (Α΄ 75), ως προς την ακρίβεια των δηλούμενων σ’ αυτήν στοιχείων του υποψηφίου.

Δεδομένου ότι η επεξεργασία των αιτήσεων-δηλώσεων γίνεται ηλεκτρονικά, οι υποψήφιοι υποχρεούνται να συμπληρώσουν τα αντίστοιχα τετραγωνίδια και πεδία της ηλεκτρονικής αίτησης-δήλωσης που αναφέρονται σε αντίστοιχα προσόντα ή κριτήρια ή ιδιότητες και να υποβάλουν ηλεκτρονικά τα αντίστοιχα δικαιολογητικά.

Η ηλεκτρονική αίτηση-δήλωση μετά την οριστική καταχώρισή της παρέχεται σε εκτυπώσιμη μορφή, η οποία αναγράφει και τον αριθμό πρωτοκόλλου ηλεκτρονικής αίτησης. Εάν δεν συμπληρωθούν-επιλεγούν τα υποχρεωτικά τετραγωνίδια-πεδία, τότε η αίτηση δεν καταχωρείται και είναι αδύνατο να υποβληθεί. Η υποβολή περισσοτέρων της μιας αιτήσεων-δηλώσεων δεν είναι εφικτή, όμως ο υποψήφιος δύναται, εντός της προθεσμίας υποβολής αιτήσεων, να ακυρώσει την υποβληθείσα και να υποβάλει εκ νέου αίτηση-δήλωση.

Τα απαραίτητα κατά περίπτωση δικαιολογητικά, με τα οποία αποδεικνύονται τα απαιτούμενα τυπικά και μοριοδοτούμενα προσόντα, τα κριτήρια ή ιδιότητες που επικαλούνται οι υποψήφιοι με την αίτηση εγγραφής τους, επισυνάπτονται ηλεκτρονικά στην αίτησή τους σε αρχεία μορφής Pdf ή JPEG (φωτογραφία) ή jpg ή x-png ή png χωρητικότητας μέχρι 2 MB. Το Συμβούλιο Κρίσης και Επιλογής έχει δικαίωμα να ζητήσει από τους υποψήφιους ιατρούς οποιοδήποτε δικαιολογητικό ή έγγραφο (τύπου Β΄), είτε γιατί κρίνει ότι είναι απαραίτητο για τη διαδικασία είτε λόγω ενδεχόμενου τεχνικού προβλήματος σε κάποιο από τα υποβληθέντα αρχεία (τύπου Α΄ και Β΄).

**Άρθρο 2**

Έλεγχος Αιτήσεων-Δηλώσεων

Υποψηφιοτήτων - Διαδικασία μοριοδότησης και βαθμολόγησης υποψηφίων

α. Μετά τη λήξη της προθεσμίας υποβολής αιτήσεων υποψηφιότητας, καταρτίζεται αυτοματοποιημένα κατάλογος υποψηφίων, σύμφωνα με τα δηλωθέντα προσόντα και προτιμήσεις τους, με σειρά κατάταξης ανά θέση/θέσεις, δυνάμει των προβλεπόμενων κριτηρίων αξιολόγησης, πλην της συνέντευξης. Το τμήμα Ιατρών Ε.Σ.Υ. της Διεύθυνσης Ανθρώπινου Δυναμικού Νομικών Προσώπων του Υπουργείου Υγείας διαβιβάζει ηλεκτρονικά τους αυτοματοποιημένους καταλόγους υποψηφίων στις αρμόδιες Διευθύνσεις Ανθρώπινου Δυναμικού των οικείων Υ.ΠΕ. και του Ε.Κ.Α.Β., οι οποίες άμεσα τους διαβιβάζουν στις Γραμματείες των Συμβουλίων Κρίσεων και Επιλογής.

Ο αυτοματοποιημένος κατάλογος αναρτάται, από το συμβούλιο, στον ιστότοπο της Υ.ΠΕ. ή του Ε.Κ.Α.Β. προς ενημέρωση των υποψηφίων.

β. Εντός πέντε (5) ημερολογιακών ημερών, συνέρχεται το συμβούλιο προκειμένου να ελέγξει, συνεπικουρούμενο από τη Γραμματεία, την ορθότητα των ηλεκτρονικά κατατεθειμένων δικαιολογητικών των υποψηφίων. Το συμβούλιο διενεργεί έλεγχο ορθότητας των δικαιολογητικών τύπου Α΄, ως προς το σύνολο των υποψηφίων και αφαιρεί από τον πίνακα κατάταξης τους στερούμενους τα ελάχιστα αναγκαία προσόντα συμμετοχής.

Εν συνεχεία, διενεργεί επαλήθευση της σειράς κατάταξης υποψηφίων του αρχικού καταλόγου (δυνάμει δικαιολογητικών τύπου Β΄) για αριθμό έως και το πενταπλάσιο των υποψηφίων των θέσεων που προκηρύχθηκαν. Εφόσον από τον έλεγχο μοριοδότησης διαπιστωθεί αναντιστοιχία μεταξύ μοριοδότησης και δικαιολογητικών τύπου Β΄, το Συμβούλιο διενεργεί αναμοριοδότηση υποψηφίων μέχρι τη συμπλήρωση αριθμού ίσου με το πενταπλάσιο των υποψηφίων των θέσεων που προκηρύχθηκαν. Η συνεδρίαση του συμβουλίου για όλες τις θέσεις και για όλες τις ειδικότητες, δεν μπορεί να υπερβαίνει τις δέκα (10) ημερολογιακές ημέρες.

Η μοριοδότηση των υποψήφιων πέραν του απαραίτητου αριθμού δεν ελέγχεται και παραμένει με τη σειρά κατάταξης που έχει προκύψει, μέσω της εφαρμογής, από τις αιτήσεις-δηλώσεις των υποψηφίων.

γ. Ο πίνακας με την μοριοδότηση και τη σειρά κατάταξης των υποψηφίων αναρτάται στον ιστότοπο της Υ.ΠΕ. ή του Ε.Κ.Α.Β. Επίσης, αναρτώνται και οι μη παραδεκτές υποψηφιότητες.

Οι υποψήφιοι μπορούν να υποβάλουν έγγραφες ενστάσεις κατά των ανωτέρω πινάκων, στη γραμματεία του συμβουλίου κρίσης και επιλογής μέσα σε προθεσμία πέντε (5) ημερολογιακών ημερών, που αρχίζει από την επομένη της ημερομηνίας της ανάρτησης.

δ. Το Συμβούλιο Κρίσης και Επιλογής συνέρχεται αμέσως μετά τη λήξη της προθεσμίας υποβολής των ενστάσεων, προκειμένου να εξετάσει το περιεχόμενό τους. Σε περίπτωση αποδοχής ένστασης, το Συμβούλιο αναδιαμορφώνει τον πίνακα, σύμφωνα με το αποτέλεσμα της ένστασης, διενεργώντας νέα μοριοδότηση και επανακατάταξη όπου αυτή απαιτείται, μέχρι του συνολικού αριθμού υποψηφίων ίσου με το πενταπλάσιο των προκηρυγμένων θέσεων ανά φορέα. Ο προαναφερόμενος πίνακας κατάταξης υποψηφίων, περιλαμβάνει τους υποψηφίους που θα προκριθούν για τη διαδικασία της συνέντευξης από το συμβούλιο με σκοπό την κατάρτιση της τελικής κατάταξης αξιολόγησης και αναρτάται στον ιστότοπο της Υ.ΠΕ. ή του Ε.Κ.Α.Β.

ε. Ο συνολικός αριθμός υποψηφίων ίσος με το πενταπλάσιο αριθμό των θέσεων που προκηρύχθηκαν, υποβάλλονται στη διαδικασία της δομημένης συνέντευξης, που βαθμολογείται σύμφωνα με την οριζόμενη βαθμολογία στο άρθρο 4 της παρούσας. Τα μόρια που λαμβάνει ο κάθε υποψήφιος στη συνέντευξη, προστίθενται στην μοριοδότηση της παρ. δ και κατά τον τρόπο αυτό προκύπτει η τελική βαθμολογία, σύμφωνα με την οποία γίνεται η τελική επιλογή για κάθε θέση. Κάθε υποψήφιος υποβάλλεται μόνο μία (1) φορά σε συνέντευξη με διάρκεια 10΄- 20΄ λεπτά. Η συνέντευξη δύναται να πραγματοποιηθεί και μέσω διαδικτύου, με χρήση εικόνας και ήχου. Η διαδικασία των συνεντεύξεων ολοκληρώνεται μέσα σε προθεσμία δέκα (10) ημερών από την ανάρτηση του πίνακα μοριοδότησης της παρ. δ.

Ο πίνακας με την τελική βαθμολογία αναρτάται στον ιστότοπο της Υ.ΠΕ. ή του Ε.Κ.Α.Β.

**Άρθρο 3**

Κριτήρια αξιολόγησης των υποψηφίων

α. Τα κριτήρια αξιολόγησης των υποψηφίων είναι:

αα. Η προϋπηρεσία, μέγιστος αριθμός μορίων: 500

αβ. Το επιστημονικό έργο, μέγιστος αριθμός μορίων: 300

αγ. Το εκπαιδευτικό έργο μέγιστος αριθμός μορίων: 200 .

β. Συνέντευξη:

Η συνολική βαθμολογία των ερωτήσεων (ομάδα Α και ομάδα Β), για τις θέσεις των επιμελητών, ανέρχεται κατά το μέγιστο σε 350 μόρια.

Η συνολική βαθμολογία των ερωτήσεων (ομάδα Α και ομάδα Β), για τις θέσεις των διευθυντών, ανέρχεται κατά το μέγιστο σε 400 μόρια.

γ. Η τελική μοριοδότηση προκύπτει από το άθροισμα των μορίων των δικαιολογητικών τύπου Β’ και της συνέντευξης.

δ. Η βαθμολόγηση για κάθε κριτήριο γίνεται με βάση τους συντελεστές που αναφέρουν οι πίνακες 1 έως και 6 του παραρτήματος και χωρίς συγκριτική αξιολόγηση μεταξύ των υποψηφίων. Τα μοριοδοτούμενα κριτήρια υπολογισμού της προϋπηρεσίας των πινάκων 2 και 3 επιλέγονται με χρονικά διαστήματα τα οποία ΔΕΝ μπορούν να συμπίπτουν μεταξύ τους για κάθε πίνακα. Η αίτηση δήλωση αποτελεί υπεύθυνη δήλωση του υποψήφιου, ο οποίος φέρει και την αποκλειστική ευθύνη για τις επιλογές των κριτηρίων που θα επιλέξει να καταχωρήσει στην προϋπηρεσία, οι οποίες δεν μπορούν να τροποποιηθούν μετά το τέλος της προθεσμίας υποβολής αιτήσεων.

ε. Σε περιπτώσεις που για θέση που προκηρύσσεται απαιτείται ειδική εμπειρία, η προϋπηρεσία συμπληρώνεται και μοριοδοτείται, σύμφωνα με τον πίνακα 3, όπως ισχύει και για τις θέσεις που προκηρύσσονται με εξειδίκευση. Οι υποψήφιοι που δεν διαθέτουν τη ζητούμενη ειδική εμπειρία, μπορούν να δηλώσουν και να λάβουν τα μόρια που αντιστοιχούν στη προϋπηρεσία που διαθέτουν μετά την λήψη της ειδικότητάς τους. Το ίδιο ισχύει και για τις θέσεις που προκηρύσσονται με εξειδίκευση σε βαθμό επιμελητή Β΄ για την ΜΕΘ, ΜΕΘ Παίδων και ΜΕΝΝ. Ενώ, για τις θέσεις που δεν προκηρύσσονται με εξειδίκευση ή ειδική εμπειρία, θα τους απαιτηθεί η συμπλήρωση του πίνακα 2.

**Άρθρο 4**

Διαδικασία Δομημένης Συνέντευξης

α. Η συνέντευξη διαιρείται σε δύο ομάδες ερωτήσεων. Η πρώτη ομάδα (ομάδα Α) περιλαμβάνει ερωτήσεις με τις οποίες αξιολογείται η καταλληλότητα του υποψηφίου για τη θέση (ή τις θέσεις) με βάση την πρόσφατη εργασιακή του εμπειρία (πίνακες 1 & 2) και τις διοικητικές και οργανωτικές ικανότητες για υποψηφίους Διευθυντές (πίνακας 3).

Με τη δεύτερη ομάδα (ομάδα Β) ερωτήσεων αξιολογείται η εν γένει προσωπικότητα του υποψηφίου, όπως αυτή προσδιορίζεται με βάση την ικανότητα αντίληψης του γενικότερου περιβάλλοντος που διαμορφώνει το πλαίσιο της στρατηγικής για το δημόσιο σύστημα υγείας, την ικανότητα ανάληψης πρωτοβουλιών, σε συνδυασμό με την ικανότητα επίδειξης συλλογικού πνεύματος, όπως αυτό εκφράζεται με την ενεργητική συμβολή στη διαμόρφωση και υλοποίηση της στοχοθεσίας της μονάδας, τη δυνατότητα ανταπόκρισης σε έκτακτες καταστάσεις, τον σεβασμό στα δικαιώματα των ληπτών υπηρεσιών υγείας, την ικανότητα συμβολής στην εύρυθμη λειτουργία της μονάδας και την καλύτερη οργάνωση των υπηρεσιών που αυτή παρέχει.

Ειδικότερα, για τους υποψηφίους για θέσεις σε βαθμό Διευθυντή, μέσω των ερωτήσεων της ομάδας Β, ανιχνεύεται επιπλέον η ικανότητα της σωστής κατανομής ρόλων στο προσωπικό της μονάδας με τρόπο που να αναδεικνύει τα προσόντα και τις ειδικές δεξιότητες του καθενός, καθώς και η διάθεση μετάδοσης γνώσεων στους νεότερους συναδέλφους.

Η διαδικασία της δομημένης συνέντευξης διενεργείται σύμφωνα με τους πίνακες της συνέντευξης του παραρτήματος.

β. Η συνολική βαθμολογία των ερωτήσεων (ομάδα Α και ομάδα Β) για τις θέσεις των επιμελητών ανέρχεται κατά το μέγιστο σε 350 μόρια, ως ακολούθως:

έως 50 μόρια για τον πίνακα 1 της ομάδας Α

έως 100 μόρια για τον πίνακα 2 της ομάδας Α και

έως 200 μόρια για την Β ομάδα των ερωτήσεων

γ. Η συνολική βαθμολογία των ερωτήσεων (ομάδα Α και ομάδα Β) για τις θέσεις των διευθυντών ανέρχεται κατά το μέγιστο σε 400 μόρια, ως ακολούθως:

έως 50 μόρια για τον πίνακα 1 της ομάδας Α

έως 100 μόρια για τον πίνακα 2 της ομάδας Α

έως 50 μόρια για τον πίνακα 3 της ομάδας Α και

έως 200 μόρια για την Β ομάδα των ερωτήσεων

δ. Οι υποψήφιοι που θα υποβληθούν στην διαδικασία της δομημένης συνέντευξης και με δεδομένο ότι οι ερωτήσεις της πρώτης ομάδας είναι γνωστές εκ των προτέρων, σύμφωνα με τους πίνακες των συνεντεύξεων 1, 2 και 3 του παραρτήματος, μπορούν να προσκομίσουν οποιοδήποτε στοιχείο κατά τη διάρκεια της συνέντευξης που να τεκμηριώνει το βάσιμο των απαντήσεών τους.

ε. Τα μέλη του Συμβουλίου βαθμολογούν, τον καθένα ατομικά, για κάθε κατηγορία απαντήσεων. Η τελική βαθμολογία της συνέντευξης προκύπτει από τον μέσο όρο της βαθμολογίας των κριτών για κάθε κατηγορία.

**Άρθρο 5**

Επιλογή υποψηφίων

α. Μέσω της τελικής μοριοδότησης και κατάταξης επιλέγεται από το Συμβούλιο Κρίσης και Επιλογής ο πρώτος υποψήφιος στον πίνακα για κάθε θέση. Η επιλογή γίνεται ως εξής: επιλέγονται ισάριθμοι με τον αριθμό των προκηρυγμένων θέσεων με βάση την σειρά κατάταξης από την μοριοδότηση, ως πρώτοι – ένας για κάθε θέση, όπως προκύπτει από το άρθρο 3. Στην περίπτωση που υποψήφιος στους τελικούς πίνακες αξιολόγησης έχει καταταγεί πρώτος σε περισσότερες από μία (1) θέσεις, τότε έχει το δικαίωμα από την ανάρτηση του τελικού πίνακα να επιλέξει με αίτησή του, εντός αποκλειστικής προθεσμίας δύο (2) ημερολογιακών ημερών τη θέση που επιθυμεί, διαφορετικά τοποθετείται στη θέση που έχει δηλώσει ως πρώτη στη σειρά προτίμησης. Η δήλωση αποδοχής μιας (1) θέσης είναι υποχρεωτική για όλους τους διοριστέους και ισοδυναμεί με αυτοδίκαιη παραίτηση από τη διεκδίκηση των άλλων θέσεων που κρίνονται από το ίδιο Συμβούλιο. Σε περίπτωση ισοβαθμίας δύο (2) ή περισσότερων υποψηφίων, προηγείται ο αρχαιότερος με κριτήριο την ημερομηνία κτήσης του τίτλου ειδικότητας. Για τις υπόλοιπες θέσεις στις οποίες έχει καταταγεί πρώτος, επιλέγονται οι επόμενοι σε σειρά κατάταξης. Σε περίπτωση που εξαντληθούν για οποιονδήποτε λόγο οι επιτυχόντες, επαναλαμβάνεται η διαδικασία ως περιγράφεται ανωτέρω.

Η τελική μοριοδότηση και η με βάση αυτή κατάταξη και επιλογή των υποψηφίων για κάθε θέση, αναρτάται στην ιστοσελίδα της Υ.ΠΕ. ή του Ε.Κ.Α.Β.

β. Οι υποψήφιοι που έχουν επιλεγεί ως πρώτοι για κάθε θέση, μέσα σε δύο (2) ημερολογιακές ημέρες πρέπει να δηλώσουν στο Συμβούλιο αν αποδέχονται τη θέση.

Κοινή δήλωση υποψηφίων που επιλέχθηκαν ως πρώτοι για μεταξύ τους αλλαγή σε θέσεις που έχουν προτιμήσει, γίνεται αποδεκτή από το Συμβούλιο.

Αμέσως μετά τις δηλώσεις αποδοχής, το πρακτικό του Συμβουλίου ανά συνεδρίαση, συνοδευόμενο με τον φάκελο του ιατρού που διορίζεται σε εκτυπωμένη μορφή, διαβιβάζεται από την Υ.ΠΕ. ή το Ε.Κ.Α.Β. στην αρμόδια Διεύθυνση του Υπουργείου Υγείας. Στο πρακτικό θα επισυνάπτονται οι αναρτημένοι πίνακες ανά συνεδρίαση συμπεριλαμβανομένου του πίνακα κατάταξης των υποψηφίων που υποβλήθηκαν στη διαδικασία της δομημένης συνέντευξης. Στους πίνακες που θα διαβιβάζονται στην αρμόδια υπηρεσία του Υπουργείου, θα αναφέρεται και το ονοματεπώνυμο του κάθε υποψηφίου. Κατόπιν αυτού, εκκινεί η διαδικασία διορισμού, σύμφωνα με τις ισχύουσες διατάξεις. Σε περίπτωση δήλωσης μη αποδοχής της θέσης από κάποιον υποψήφιο, επιλέγεται ο αμέσως επόμενος στην κατάταξη και ακολουθείται η διαδικασία που περιγράφεται στα προηγούμενα εδάφια.

Επίσης, με ευθύνη της Υγειονομικής Περιφέρειας ενημερώνεται ο φορέας στον οποίο διορίζεται ο κάθε υποψήφιος.

Όλοι οι προαναφερόμενοι πίνακες αναρτώνται με τον αριθμό πρωτοκόλλου της αίτησης του κάθε υποψηφίου.

|  |  |  |
| --- | --- | --- |
| ΠΑΡΑΡΤΗΜΑ ΠΙΝΑΚΩΝ |  |  |
|   | **Δικαιολογητικά** | **Αριθμός Αρχείων** |
| Όνομα  |   |   |
| Επώνυμο |   |   |
| Α.Μ.Κ.Α |   |   |
| Α.Φ.Μ.  |   |   |
| Πατρώνυμο |   |   |
| Μητρώνυμο |   |   |
| Τόπος Γέννησης |   |   |
| Ημερομηνία Γέννησης |   |   |
| Α.Δ.Τ. / Αρ.Διαβατηρίου |   |   |
| Φύλο |   |   |
| Ιθαγένεια (Ελληνική ή Πολίτης κράτους μέλους της Ευρωπαϊκής Ένωσης) | Αρχείο με το πιστοποιητικό γέννησης ή το δελτίο αστυνομικής ταυτότητας ή φωτοαντίγραφο διαβατηρίου. Όταν πρόκειται για πολίτη κράτους μέλους της Ευρωπαϊκής Ένωσης απαιτείται και επίσημη μετάφραση των δικαιολογητικών αυτών και τίτλος ελληνομάθειας τύπου Β2 ή βεβαίωση γνώσης της ελληνικής από την αρμόδια επιτροπή του ΚΕΣΥ. Δεν απαιτείται τίτλος ελληνομάθειας για τους ιατρούς που είναι απόφοιτοι δευτεροβάθμιας εκπαίδευσης στην Ελλάδα ή απόφοιτοι ελληνικού πανεπιστημίου ή διαθέτουν ισοτιμία και αντιστοιχία πτυχίου από ΔΟΑΤΑΠ (ΔΙΚΑΤΣΑ) ή έχουν αποκτήσει τίτλο ειδικότητας στην Ελλάδα. |   |
| Εάν επιλέξει ελληνική τότε αρκεί το προαναφερόμενο αρχείο με το Πιστοποιητικό γέννησης ή το δελτίο αστυνομικής ταυτότητας ή φωτοαντίγραφο διαβατηρίου. Στην επιλογή Πολίτης κράτους μέλους της Ευρωπαϊκής Ένωσης τότε μόνο θα πρέπει να αναρτηθεί αρχείο με τίτλο ελληνομάθειας τύπου Β2 ή βεβαίωση γνώσης της ελληνικής από την αρμόδια επιτροπή του ΚΕΣΥ ή τίτλος δευτεροβάθμιας εκπαίδευσης στην Ελλάδα ή τίτλος ελληνικού πανεπιστημίου ή ισοτιμία και αντιστοιχία πτυχίου από ΔΟΑΤΑΠ (ΔΙΚΑΤΣΑ) ή τίτλος ειδικότητας στην Ελλάδα. |   |
| Βιογραφικό Σημείωμα | Επισημαίνεται ότι δεν αποτελεί υποχρεωτικό δικαιολογητικό αλλά υποβάλλεται για διευκόλυνση του συμβουλίου. Για την απόδειξη των ουσιαστικών προσόντων που αναφέρονται στο βιογραφικό σημείωμα, απαιτείται η υποβολή αρχείων των επίσημων πιστοποιητικών ή βεβαιώσεων στα αντίστοιχα πεδία της ηλεκτρονικής εφαρμογής, όπως καθορίζονται στη παρούσα απόφαση. |   |
|  | **Δικαιολογητικά Τύπου Α'** |  |
|   | **ΠΙΝΑΚΑΣ 1** | **Αριθμός Αρχείων** |
| ΠΤΥΧΙΟ ΙΑΤΡΙΚΗΣ / ΟΔΟΝΤΙΑΤΡΙΚΗΣ | Πτυχίο. Σε περίπτωση πτυχίου πανεπιστημίου της αλλοδαπής απαιτείται Πτυχίο, επίσημη μετάφραση και ισοτιμία ΔΟΑΤΑΠ, όπου απαιτείται.  | 1 |
| ΒΕΒΑΙΩΣΗ ΤΟΥ ΟΙΚΕΙΟΥ ΙΑΤΡΙΚΟΥ ή ΟΔΟΝΤΙΑΤΡΙΚΟΥ ΣΥΛΛΟΓΟΥ | Βεβαίωση του οικείου Ιατρικού ή Οδοντιατρικού Συλλόγου, στην οποία να βεβαιώνεται ο συνολικός χρόνος άσκησης του ιατρικού ή οδοντιατρικού επαγγέλματος, η ασκούμενη ειδικότητα και ο συνολικός χρόνος άσκησής της. | 1 |
| ΑΔΕΙΑ ΑΣΚΗΣΗΣ ΙΑΤΡΙΚΟΥ ή ΟΔΟΝΤΙΑΤΡΙΚΟΥ ΕΠΑΓΓΕΛΜΑΤΟΣ  | Απόφαση άδειας ή βεβαίωσης άσκησης ιατρικού ή οδοντιατρικού επαγγέλματος ή άδεια άσκησης ιατρικού ή οδοντιατρικού επαγγέλματος. | 1 |
| ΤΙΤΛΟΣ ΕΙΔΙΚΟΤΗΤΑΣ | Απόφαση χορήγησης τίτλου ειδικότητας ή τίτλος ειδικότητας. | 1 |
| ΥΠΕΥΘΥΝΗ ΔΗΛΩΣΗ | Υπεύθυνη Δήλωση στην οποία θα αναφέρονται:Για θέσεις Επιμελητών Α΄ και Β΄: (α) δεν υπηρετώ σε θέση του κλάδου Ε.Σ.Υ. ή έχω υποβάλει παραίτηση από τη θέση κλάδου ιατρών Ε.Σ.Υ. μέχρι τη λήξη προθεσμίας προκήρυξης, (β) δεν έχω παραιτηθεί από θέση του κλάδου ιατρών Ε.Σ.Υ. πριν από τη συμπλήρωση δυο (2) χρόνων από τον διορισμό μου ή σε αντίθετη περίπτωση ότι έχουν συμπληρωθεί πέντε (5) χρόνια από την ημερομηνία παραίτησής μου, (γ) δεν έχω αρνηθεί διορισμό σε θέση του κλάδου ιατρών Ε.Σ.Υ. ή σε αντίθετη περίπτωση, ότι έχουν συμπληρωθεί πέντε (5) χρόνια από την παρέλευση της προθεσμίας ανάληψης υπηρεσίας.  |  |
| Για θέσεις Επιμελητών Α΄ και Β΄ για τις οποίες απαιτείται τίτλος εξειδίκευσης: (α) δεν υπηρετώ σε θέση του κλάδου Ε.Σ.Υ. ή υπηρετώ σε θέση κλάδου ιατρών - οδοντιάτρων Ε.Σ.Υ. Επιμελητή Α΄ ή Β΄ και έχω αποκτήσει τον τίτλο εξειδίκευσης που απαιτείται για την θέση, μετά την ένταξή μου στο Ε.Σ.Υ.,(β) δεν έχω παραιτηθεί από θέση του κλάδου ιατρών Ε.Σ.Υ. πριν από τη συμπλήρωση δυο (2) χρόνων από τον διορισμό μου ή σε αντίθετη περίπτωση, ότι έχουν συμπληρωθεί πέντε (5) χρόνια από την ημερομηνία παραίτησής μου, (γ) δεν έχω αρνηθεί διορισμό σε θέση του κλάδου ιατρών Ε.Σ.Υ. ή σε αντίθετη περίπτωση, ότι έχουν συμπληρωθεί πέντε (5) χρόνια από την παρέλευση της προθεσμίας ανάληψης υπηρεσίας.Για θέσεις Διευθυντών: (α) υπηρετώ σε θέση ειδικευμένου ιατρού κλάδου Ε.Σ.Υ. με βαθμό επιμελητή Α΄ ή Β΄, (β) υπηρετώ σε θέση ειδικευμένου ιατρού κλάδου Ε.Σ.Υ. με βαθμό Διευθυντή και έχει παρέλθει εξαετία από τη λήψη του βαθμού, (γ) δεν έχω παραιτηθεί από θέση του κλάδου ιατρών Ε.Σ.Υ. πριν από τη συμπλήρωση δυο (2) χρόνων από τον διορισμό μου ή σε αντίθετη περίπτωση ότι έχουν συμπληρωθεί πέντε (5) χρόνια από την ημερομηνία παραίτησής μου, (δ) δεν έχω αρνηθεί διορισμό σε θέση του κλάδου ιατρών Ε.Σ.Υ. ή σε αντίθετη περίπτωση, ότι έχουν συμπληρωθεί πέντε (5) χρόνια από την παρέλευση της προθεσμίας ανάληψης υπηρεσίας |
| ΕΚΠΛΗΡΩΣΗ ΥΠΟΧΡΕΩΤΙΚΗΣ ΥΠΗΡΕΣΙΑΣ ΥΠΑΙΘΡΟΥ, όπου απαιτείται | Βεβαίωση του Υπουργείου Υγείας από την οποία να προκύπτει ότι ο ιατρός έχει εκπληρώσει την υποχρεωτική υπηρεσία υπαίθρου ή απαλλαγή της υποχρέωσης. Σε ότι αφορά στη Βεβαίωση του Υπουργείου Υγείας από την οποία να προκύπτει ότι ο ιατρός έχει εκπληρώσει την υποχρεωτική υπηρεσία υπαίθρου ή απαλλαγή της υποχρέωσης, παρέχεται η δυνατότητα στους γιατρούς, οι οποίοι έχουν εκπληρώσει την υπηρεσία υπαίθρου, αλλά δεν έχουν το προαναφερόμενο δικαιολογητικό, να καταθέσουν ηλεκτρονικά τη βεβαίωση-πιστοποιητικό από τον φορέα που έχει εκδοθεί. Κατόπιν υποχρεούνται να καταθέσουν τη βεβαίωση εκπλήρωσης υπηρεσίας υπαίθρου, από το τμήμα ιατρών υπαίθρου της Διεύθυνσης Ανθρώπινου Δυναμικού Νομικών Προσώπων του Υπουργείου Υγείας, εντός αποκλειστικής προθεσμίας πέντε (5) ημερών από την ημερομηνία ανάρτησης του αυτοματοποιημένου καταλόγου, στην Υγειονομική Περιφέρεια που έχουν επιλέξει ή στο Ε.Κ.Α.Β. | 1 |
|  |  |  |
| Υποσημείωση: Τα αρχεία θα είναι Pdf ή JPEG (φωτογραφία) ή jpg ή x-png ή png χωρητικότητας μέχρι 2 MB. |  |
|  |  |  |

|  |
| --- |
| **ΔΙΚΑΙΟΛΟΓΗΤΙΚΑ ΤΥΠΟΥ Β**  |
| **ΠΙΝΑΚΑΣ 2**Προϋπηρεσία  |
| **ΔΙΚΑΙΟΛΟΓΗΤΙΚΑ ΤΥΠΟΥ Β - Προϋπηρεσία - Τα χρονικά διαστήματα που επιλέγονται ΔΕΝ πρέπει να συμπίπτουν - Μέγιστος αριθμός 500 μόρια** |
|   | **Συντελεστής:** | **Αριθμός μηνών μετά την λήψη τίτλου ειδικότητας** | **Μόρια (σε απόλυτο αριθμό)** | **Δικαιολογητικά** | **Αριθμός Αρχείων** |
| ΕΚΠΛΗΡΩΣΗ ΥΠΟΧΡΕΩΤΙΚΗΣ ΥΠΗΡΕΣΙΑΣ ΥΠΑΙΘΡΟΥ | . |   | 10 | Βεβαίωση του Υπουργείου Υγείας από την οποία να προκύπτει ότι ο ιατρός έχει εκπληρώσει την υποχρεωτική υπηρεσία υπαίθρου. Σε ότι αφορά στη Βεβαίωση του Υπουργείου Υγείας από την οποία να προκύπτει ότι ο ιατρός έχει εκπληρώσει την υποχρεωτική υπηρεσία υπαίθρου ή απαλλαγή της υποχρέωσης, παρέχεται η δυνατότητα στους γιατρούς, οι οποίοι έχουν εκπληρώσει την υπηρεσία υπαίθρου, αλλά δεν έχουν το προαναφερόμενο δικαιολογητικό, να καταθέσουν ηλεκτρονικά τη βεβαίωση-πιστοποιητικό από τον φορέα που έχει εκδοθεί. Κατόπιν υποχρεούνται να καταθέσουν τη βεβαίωση εκπλήρωσης υπηρεσίας υπαίθρου, από το τμήμα ιατρών υπαίθρου της Διεύθυνσης Ανθρώπινου Δυναμικού Νομικών Προσώπων του Υπουργείου Υγείας, εντός αποκλειστικής προθεσμίας πέντε (5) ημερών από την ημερομηνία ανάρτησης του αυτοματοποιημένου καταλόγου, στην Υγειονομική Περιφέρεια που έχουν επιλέξει ή στο Ε.Κ.Α.Β. | 1 |
| Εκπλήρωση υποχρεωτικής υπηρεσίας υπαίθρου σε νησιωτικές περιοχές και στις άγονες ή προβληματικές περιοχές, υπολογίζεται στο πενταπλό [μόνο για όσους εμπίπτουν στις διατάξεις της παρ. 4 του άρθρου 22 του ν. 4208/2013 (ΦΕΚ 252 Α΄), όπως τροποποιήθηκε και ισχύει]. |   |   | 50 | Βεβαίωση του Υπουργείου Υγείας από την οποία να προκύπτει ότι ο ιατρός έχει εκπληρώσει την υποχρεωτική υπηρεσία υπαίθρου και βεβαίωση αρμόδιας υπηρεσίας από την οποία να προκύπτει ότι η εν λόγω υπηρεσία διανύθηκε σε νησιωτικές περιοχές και στις άγονες ή προβληματικές περιοχές. | 2 |
| Ιδιωτικό ιατρείο ή εργαστήριο | 0,083 (Χ10) |   |   | Βεβαίωση εφορίας για τον χρόνο άσκησης του ελεύθερου επαγγέλματος ή έναρξη και λήξη εφορίας άσκησης του ελεύθερου επαγγέλματος ή Βεβαίωση του ιατρικού συλλόγου ή ασφαλιστικού ταμείου ή έναρξη και λήξη εφορίας  | 1 |
| Ιδιωτική κλινική ως συνεργάτης (με ή χωρίς σύμβαση με φορέα κοινωνικής ασφάλισης) | 0,116 (Χ10) |   |   | Βεβαίωση κλινικής της Ελλάδας ή της αλλοδαπής στην οποία θα αναφέρεται ο χρόνος συνεργασίας. Η βεβαίωση αυτή θα πρέπει να φέρει τις υπογραφές των αρμόδιων διοικητικών ή επιστημονικών οργάνων του κάθε φορέα. | 1 |
| Ιδιωτική κλινική με έμμισθη θέση ή υπεύθυνος τμήματος | 0,25 (Χ10) |   |   | Βεβαίωση κλινικής της Ελλάδας ή της αλλοδαπής στην οποία θα αναφέρεται η έμμισθη θέση ή υπεύθυνος τμήματος και ο χρόνος εργασίας Η βεβαίωση αυτή θα πρέπει να φέρει τις υπογραφές των αρμόδιων διοικητικών ή επιστημονικών οργάνων του κάθε φορέα. | 1 |
| Δημόσια δομή Π.Φ.Υ | 0,333 (Χ10) |   |   | Βεβαίωση της αρμόδιας Υγειονομικής Περιφέρειας της Ελλάδας ή της αλλοδαπής στην οποία θα αναφέρεται η έμμισθη θέση και ο χρόνος εργασίας. Θα φέρει υπογραφή του Διοικητή της Υπε ή αντίστοιχου υπεύθυνου της αλλοδαπής | 1 |
| Σε νοσοκομείο του πρώην ΙΚΑ ή σε οποιονδήποτε ασφαλιστικό φορέα  | 0,333 (Χ10) |   |   | Βεβαίωση του πρώην ΙΚΑ ή ασφαλιστικού φορέα στην οποία θα αναφέρεται η έμμισθη θέση και ο χρόνος εργασίας. | 1 |
| Δημόσιο Νοσοκομείο \*\*\* ως Πανεπιστημιακός υπότροφος με σύμβαση πλήρους απασχόλησης | 0,275 (Χ10) |   |   | Βεβαίωση ή σύμβαση του Πανεπιστημίου στην οποία να αναφέρεται η πλήρης απασχόληση και ο χρόνος εργασίας.  | 1 |
| Δημόσιο Νοσοκομείο \*\*\* ως παρατασιακός ειδικευόμενος με τίτλο ειδικότητας | 0,275 (Χ10) |   |   | Βεβαίωση του νοσοκομείου στην οποία να αναφέρεται η διάρκεια της παράτασης | 1 |
| Δημόσιο νοσοκομείο με δελτίο παροχής υπηρεσιών | 0,291 (Χ10) |   |   | Βεβαίωση του νοσοκομείου από την οποία να προκύπτει η διάρκεια της συνεργασίας | 1 |
| α) Δημόσιο νοσοκομείο στην Ελλάδα \*\*\* ως ιατρός ΕΣΥ ή μέλος ΔΕΠ ή επικουρικός ή ως εξειδικευόμενος σε ΜΕΘ, ΜΕΝΝ, ΜΕΘ παίδων και Λοιμωξιολογία ή ιατρός του Ε.Ο.Δ.Υ., β) στο Ε.Κ.Α.Β., στο Ωνάσειο ή στο Ερρίκος Ντυνάν ή νοσοκομείο «Παπαγεωργίου» ή τα στρατιωτικά νοσοκομεία γ) σε νοσοκομείο (Ευρώπης, Ηνωμένου Βασιλείου, Β. Αμερικής, Ωκεανίας, Ιαπωνίας) με έμμισθη θέση πλήρους απασχόλησης ή υποτροφία | 0,383 (Χ10) |   |   | Βεβαίωση νοσοκομείου της Ελλάδας ή της αλλοδαπής στην οποία θα αναφέρεται ο χρόνος συνεργασίας και η πλήρης απασχόληση. Οι βεβαιώσεις αυτές θα πρέπει να φέρουν τις υπογραφές των αρμόδιων διοικητικών ή επιστημονικών οργάνων του κάθε φορέα ή αντίστοιχων υπεύθυνων της αλλοδαπής. | 1 |
| Νοσοκομείο εξωτερικού πλην Ευρώπης, Ηνωμένου Βασιλείου, Β. Αμερικής, Ωκεανίας, Ιαπωνίας με έμμισθη θέση ή υποτροφία | 0,25 (Χ10) |   |   | Βεβαίωση νοσοκομείου της αλλοδαπής στην οποία θα αναφέρεται ο χρόνος συνεργασίας και η πλήρης απασχόληση. Οι βεβαιώσεις αυτές θα πρέπει να φέρουν τις υπογραφές των αρμόδιων διοικητικών ή επιστημονικών οργάνων του κάθε φορέα ή αντίστοιχων υπεύθυνων της αλλοδαπής. | 1 |
| **ΕΙΔΙΚΑ ΜΟΡΙΟΔΟΤΟΥΜΕΝΗ ΠΡΟΫΠΗΡΕΣΙΑ** |
| Όταν η προϋπηρεσία αφορά σε υπηρεσία υπαίθρου ειδικευμένων ιατρών επί θητεία, σε νησιωτικές περιοχές και στις άγονες ή προβληματικές περιοχές, υπολογίζεται στο επταπλό. (μόνο για όσους εμπίπτουν στις διατάξεις της παρ. 4 του άρθρου 22 του ν. 4208/2013 ΦΕΚ 252Α, όπως τροποποιήθηκε και ισχύει). |   |   | 70 | Βεβαίωση από την οποία να προκύπτει ότι ο ιατρός έχει προϋπηρεσία σε υπηρεσία υπαίθρου ειδικευμένων ιατρών επί θητεία, σε νησιωτικές περιοχές και στις άγονες ή προβληματικές περιοχές. | 1 |
| Δημόσια δομή Π.Φ.Υ ως επικουρικός ιατρός σε άγονες, νησιωτικές, προβληματικές ή απομακρυσμένες περιοχές υπολογίζεται εις διπλούν | 0,333 (Χ10) Χ 2 |   |   | Βεβαίωση της αρμόδιας Υγειονομικής Περιφέρειας της Ελλάδας στην οποία θα αναφέρεται η έμμισθη θέση και ο χρόνος εργασίας. Θα φέρει υπογραφή του Διοικητή της Υ.ΠΕ.  | 1 |
| Δημόσιο νοσοκομείο στην Ελλάδα, Ε.Κ.Α.Β., ως επικουρικός ιατρός σε άγονες, νησιωτικές, προβληματικές ή απομακρυσμένες περιοχές υπολογίζεται εις διπλούν | 0,383 (Χ10) Χ 2 |   |   | Βεβαίωση νοσοκομείου της Ελλάδας στην οποία θα αναφέρεται ο χρόνος συνεργασίας και η πλήρης απασχόληση. Οι βεβαιώσεις αυτές θα πρέπει να φέρουν τις υπογραφές των αρμόδιων διοικητικών ή επιστημονικών οργάνων του κάθε φορέα. | 1 |
|   |   | **Σύνολο μορίων** | 500 |   |   |
| **\*\*\* (συμπεριλαμβανομένου και του Αιγινήτειου και Αρεταίειου Νοσοκομείου)** |  |
|  |  |  |  |  |  |
| Σε περιπτώσεις που για θέση που προκηρύσσεται υπάρχει αναγνωρισμένη εξειδίκευση ή ειδική εμπειρία, συμπληρώνεται ο πίνακας 3 |  |
|  |  |  |  |  |  |
| *\*Τα 70 μόρια αντιστοιχούν σε μία πλήρη 12μηνη θητεία. Σε περίπτωση που ο υποψήφιος έχει λιγότερη ή περισσότερη από τους 12 μήνες θητεία, μοριοδοτείται σύμφωνα με τον πίνακα Δημόσια δομή Π.Φ.Υ.* |  |
| *\*\*Αφορά τους ιατρούς που αποφοίτησαν μετά την 18.11.2013 και όσους αποφοίτησαν πριν από την 18.11.2013 και υπηρέτησαν (υπόχρεοι και επί θητεία) από τις 21.02.2016 και μετά.* |  |
|  |  |  |  |  |  |
|  |  |  |  |  |  |
| **ΔΙΚΑΙΟΛΟΓΗΤΙΚΑ ΤΥΠΟΥ Β**  |
| **ΠΙΝΑΚΑΣ 3** |  |  |  |  |  |
| Προϋπηρεσία  |  |  |  |  |  |
| ΔΙΚΑΙΟΛΟΓΗΤΙΚΑ ΤΥΠΟΥ Β- Προϋπηρεσία για θέσεις με αναγνωρισμένη εξειδίκευση ή ειδική εμπειρία - Τα χρονικά διαστήματα που επιλέγονται ΔΕΝ πρέπει να συμπίπτουν - Μέγιστος αριθμός 500 μόρια |
|  | **Συντελεστής:** | **Αριθμός μηνών μετά την λήψη τίτλου ειδικότητας** | **Μόρια (σε απόλυτο αριθμό)** | **Δικαιολογητικά** | **Αριθμός Αρχείων** |
| Εκπλήρωση υποχρεωτικής υπηρεσίας υπαίθρου | . |   | 10 | Βεβαίωση του Υπουργείου Υγείας από την οποία να προκύπτει ότι ο ιατρός έχει εκπληρώσει την υποχρεωτική υπηρεσία υπαίθρου. Σε ότι αφορά στη Βεβαίωση του Υπουργείου Υγείας από την οποία να προκύπτει ότι ο ιατρός έχει εκπληρώσει την υποχρεωτική υπηρεσία υπαίθρου ή απαλλαγή της υποχρέωσης, παρέχεται η δυνατότητα στους γιατρούς, οι οποίοι έχουν εκπληρώσει την υπηρεσία υπαίθρου, αλλά δεν έχουν το προαναφερόμενο δικαιολογητικό, να καταθέσουν ηλεκτρονικά τη βεβαίωση-πιστοποιητικό από τον φορέα που έχει εκδοθεί. Κατόπιν υποχρεούνται να καταθέσουν τη βεβαίωση εκπλήρωσης υπηρεσίας υπαίθρου, από το τμήμα ιατρών υπαίθρου της Διεύθυνσης Ανθρώπινου Δυναμικού Νομικών Προσώπων του Υπουργείου Υγείας, εντός αποκλειστικής προθεσμίας πέντε (5) ημερών από την ημερομηνία ανάρτησης του αυτοματοποιημένου καταλόγου, στην Υγειονομική Περιφέρεια που έχουν επιλέξει ή στο Ε.Κ.Α.Β. | 1 |
| Εκπλήρωση υποχρεωτικής υπηρεσίας υπαίθρου σε νησιωτικές περιοχές και στις άγονες ή προβληματικές περιοχές, υπολογίζεται στο πενταπλό (μόνο για όσους εμπίπτουν στις διατάξεις της παρ. 4 του άρθρου 22 του ν. 4208/2013 ΦΕΚ 252Α, όπως τροποποιήθηκε και ισχύει). |   |   | 50 | Βεβαίωση του Υπουργείου Υγείας από την οποία να προκύπτει ότι ο ιατρός έχει εκπληρώσει την υποχρεωτική υπηρεσία υπαίθρου και βεβαίωση αρμόδιας υπηρεσίας από την οποία να προκύπτει ότι η εν λόγω υπηρεσία διανύθηκε σε νησιωτικές περιοχές και στις άγονες ή προβληματικές περιοχές. | 2 |
| Ιδιωτικό ιατρείο ή εργαστήριο | 0,083 (Χ10) |   |   | Βεβαίωση εφορίας για τον χρόνο άσκησης του ελεύθερου επαγγέλματος ή έναρξη και λήξη εφορίας άσκησης του ελεύθερουεπαγγέλματος ή Βεβαίωση του ιατρικού συλλόγου ή ασφαλιστικού ταμείου ή έναρξη και λήξη εφορίας | 1 |
| Ιδιωτική κλινική ως συνεργάτης (με ή χωρίς σύμβαση με φορέα κοιν. ασφάλισης) | 0,1 (Χ10 ) |   |   | Βεβαίωση κλινικής της Ελλάδας ή της αλλοδαπής στην οποία θα αναφέρεται ο χρόνος συνεργασίας. Η βεβαίωση αυτή θα πρέπει να φέρει την υπογραφή των αρμόδιων διοικητικών ή επιστημονικών οργάνων του κάθε φορέα. | 1 |
| Ιδιωτική κλινική με έμμισθη θέση ή υπεύθυνος τμήματος | ΕΙΔΙΚΟΤΗΤΑ | 0,125 (Χ10) |   | Βεβαίωση κλινικής της Ελλάδας ή της αλλοδαπής στην οποία θα αναφέρεται η έμμισθη θέση ή υπεύθυνος τμήματος και ο χρόνος εργασίας. Η βεβαίωση αυτή θα πρέπει να φέρει την υπογραφή των αρμόδιων διοικητικών ή επιστημονικών οργάνων του κάθε φορέα. | 1 |
| ΕΞΕΙΔΙΚΕΥΣΗ ή ΕΙΔΙΚΗ ΕΜΠΕΙΡΙΑ | 0,25 (Χ10) |   | 1 |
| Δημόσια δομή Π.Φ.Υ | 0,166 (Χ10) |   |   | Βεβαίωση της αρμόδιας Υγειονομικής Περιφέρειας της Ελλάδας ή της αλλοδαπής στην οποία θα αναφέρεται η έμμισθη θέση και ο χρόνος εργασίας. Θα φέρει υπογραφή του Διοικητή της Υπε ή αντίστοιχου υπεύθυνου της αλλοδαπής | 1 |
| Σε νοσοκομείο του πρώην ΙΚΑ ή σε οποιονδήποτε ασφαλιστικό φορέα  | 0,166 (Χ10) |   |   | Βεβαίωση του πρώην ΙΚΑ ή ασφαλιστικού φορέα στην οποία θα αναφέρεται η έμμισθη θέση και ο χρόνος εργασίας. | 1 |
| Δημόσιο Νοσοκομείο \*\*\* ως Πανεπιστημιακός υπότροφος με σύμβαση πλήρους απασχόλησης | 0,137 (Χ10) |   |   | Βεβαίωση ή σύμβαση του Πανεπιστημίου στην οποία να αναφέρεται η πλήρης απασχόληση και ο χρόνος εργασίας.  | 1 |
| Δημόσιο Νοσοκομείο \*\*\* ως παρατασιακός ειδικευόμενος με τίτλο ειδικότητας | 0,137 (Χ10) |   |   | Βεβαίωση του νοσοκομείου στη οποία να αναφέρεται η διάρκεια της παράτασης | 1 |
| Δημόσιο νοσοκομείο με δελτίο παροχής υπηρεσιών | ΕΙΔΙΚΟΤΗΤΑ | 0,145 (Χ10) |   | Βεβαίωση του νοσοκομείου από την οποία να προκύπτει η διάρκεια της συνεργασίας | 1 |
| ΕΞΕΙΔΙΚΕΥΣΗ ή ΕΙΔΙΚΗ ΕΜΠΕΙΡΙΑ | 0,291 (Χ10) |   | Βεβαίωση του νοσοκομείου από την οποία να προκύπτει **η εξειδίκευση ή ειδική εμπειρία** και η διάρκεια της συνεργασίας | 1 |
| α) Δημόσιο νοσοκομείο στην Ελλάδα,\*\*\* ως ιατρός ΕΣΥ ή μέλος ΔΕΠ ή επικουρικός ή ως εξειδικευόμενος σε ΜΕΘ, ΜΕΝΝ,ΜΕΘ παίδων και Λοιμωξιολογία ή ιατρός του Ε.Ο.Δ.Υ., β) στο Ε.Κ.Α.Β., στο Ωνάσειο ή στο Ερρίκος Ντυνάν ή νοσοκομείο «Παπαγεωργίου» ή τα στρατιωτικά νοσοκομεία γ) σε νοσοκομείο (Ευρώπης, Ηνωμένου Βασιλείου, Β. Αμερικής, Ωκεανίας, Ιαπωνίας) με έμμισθη θέση πλήρους απασχόλησης ή υποτροφία | ΕΙΔΙΚΟΤΗΤΑ  | 0,191 (Χ10) |   | Βεβαίωση νοσοκομείου της Ελλάδας ή της αλλοδαπής στην οποία θα αναφέρεται ο χρόνος συνεργασίας και η πλήρης απασχόληση. Οι βεβαιώσεις αυτές θα πρέπει να φέρουν τις υπογραφές των αρμόδιων διοικητικών ή επιστημονικών οργάνων του κάθε φορέα ή αντίστοιχων υπεύθυνων της αλλοδαπής. | 1 |
| ΕΞΕΙΔΙΚΕΥΣΗ ή ΕΙΔΙΚΗ ΕΜΠΕΙΡΙΑ | 0,383 (Χ10) |   | Βεβαίωση νοσοκομείου της Ελλάδας ή της αλλοδαπής στην οποία θα αναφέρεται η εξειδίκευση ή ειδική εμπειρία, ο χρόνος συνεργασίας και η πλήρης απασχόληση. Οι βεβαιώσεις αυτές θα πρέπει να φέρουν τις υπογραφές των αρμόδιων διοικητικών ή επιστημονικών οργάνων του κάθε φορέα. | 1 |
| Νοσοκομείο εξωτερικού πλην Ευρώπης, Ηνωμένου Βασιλείου, Β. Αμερικής, Ωκεανίας, Ιαπωνίας με έμμισθη θέση ή υποτροφία | ΕΙΔΙΚΟΤΗΤΑ | 0,125 (Χ10) |   | Βεβαίωση νοσοκομείου της αλλοδαπής στην οποία θα αναφέρεται ο χρόνος συνεργασίας και η πλήρης απασχόληση. Οι βεβαιώσεις αυτές θα πρέπει να φέρουν τις υπογραφές των αρμόδιων διοικητικών ή επιστημονικών οργάνων του κάθε φορέα ή αντίστοιχων υπεύθυνων της αλλοδαπής. | 1 |
| ΕΞΕΙΔΙΚΕΥΣΗ ή ΕΙΔΙΚΗ ΕΜΠΕΙΡΙΑ | 0,25 (Χ10) |   | Βεβαίωση νοσοκομείου της αλλοδαπής στην οποία θα αναφέρεται η εξειδίκευση ή ειδική εμπειρία, ο χρόνος συνεργασίας και η πλήρης απασχόληση. Οι βεβαιώσεις αυτές θα πρέπει να φέρουν τις υπογραφές των αρμόδιων διοικητικών ή επιστημονικών οργάνων του κάθε φορέα. φορέα ή αντίστοιχων υπεύθυνων της αλλοδαπής. | 1 |
| ΕΙΔΙΚΑ ΜΟΡΙΟΔΟΤΟΥΜΕΝΗ ΠΡΟΥΠΗΡΕΣΙΑ |  |  |  |  |
| Όταν η προϋπηρεσία αφορά σε υπηρεσία υπαίθρου ειδικευμένων ιατρών επί θητεία, σε νησιωτικές περιοχές και στις άγονες ή προβληματικές περιοχές, υπολογίζεται στο επταπλό.\*\*\*\* (μόνο για όσους εμπίπτουν στις διατάξεις της παρ. 4 του άρθρου 22 του ν.4208/2013 ΦΕΚ 252Α, όπως τροποποιήθηκε και ισχύει). |   |   | 70 | Βεβαίωση από την οποία να προκύπτει ότι ο ιατρός έχει προϋπηρεσία σε υπηρεσία υπαίθρου ειδικευμένων ιατρών επί θητεία, σε νησιωτικές περιοχές και στις άγονες ή προβληματικές περιοχές | 1 |
| Δημόσια δομή Π.Φ.Υ ως επικουρικός ιατρός σε άγονες, νησιωτικές, προβληματικές ή απομακρυσμένες περιοχές υπολογίζεται εις διπλούν | 0,166 (Χ10) χ 2 |   |   | Βεβαίωση της αρμόδιας Υγειονομικής Περιφέρειας της Ελλάδας στην οποία θα αναφέρεται η έμμισθη θέση και ο χρόνος εργασίας. Θα φέρει υπογραφή του Διοικητή της Υπε  | 1 |
| Δημόσιο νοσοκομείο στην Ελλάδα ως επικουρικός ιατρός σε άγονες, νησιωτικές, προβληματικές ή απομακρυσμένες περιοχές υπολογίζεται εις διπλούν | 0,191 (Χ10).χ.2 |   |   | Βεβαίωση νοσοκομείου της Ελλάδας στην οποία θα αναφέρεται ο χρόνος συνεργασίας και η πλήρης απασχόληση. Οι βεβαιώσεις αυτές θα πρέπει να φέρουν τις υπογραφές των αρμόδιων διοικητικών ή επιστημονικών οργάνων του κάθε φορέα. | 1 |
| Κάτοχος τίτλου εξειδίκευσης  | ΝΑΙ | 100 μόρια |   | Πιστοποιητικό Εξειδίκευσης | 1 |
| ΟΧΙ | 0 μόρια |   |   |   |
|  |  |  |  |  |  |
|  |  |  |  |  |  |
| \* Ο τίτλος εξειδίκευσης δεν απαιτείται ως προϋπόθεση για την υποβολή υποψηφιότητας θέσεων με βαθμό Επιμελητή Β΄ για θέσεις ΜΕΘ, ΜΕΘ παίδων και ΜΕΝΝ |
| \*\* ΕΙΔΙΚΟΤΗΤΑ: Η προϋπηρεσία που διανύθηκε μετά την λήψη του τίτλου ειδικότητας |  |
|  ΕΞΕΙΔΙΚΕΥΣΗ: Η προϋπηρεσία που διανύθηκε σε εξειδικευμένη υπηρεσία (π.χ. γιατρός σε ΜΕΘ, ΜΕΝΝ, μονάδα λοιμώξεων ) ανεξάρτητα από την κατοχή τίτλου εξειδίκευσης. |
|  ΕΙΔΙΚΗ ΕΜΠΕΙΡΙΑ: Η ειδική εμπειρία που διανύθηκε σε ειδική μονάδα ή τμήμα ή σε παιδιατρικά τμήματα |
| \*\*\* (συμπεριλαμβανομένου και του Αιγινήτειου και Αρεταίειου Νοσοκομείου) |  |
| \*\*\*\*Αφορά τους ιατρούς που αποφοίτησαν μετά την 18.11.2013 και όσους αποφοίτησαν πριν από την 18.11.2013 και υπηρέτησαν (υπόχρεοι και επί θητεία) από τις 21.02.2016 και μετά. |
|  |  |  |  |  |  |
| ΠΙΝΑΚΑΣ 4 |  |  |  |  |  |
| Επιστημονικό έργο |  |  |  |  |  |
| ΔΙΚΑΙΟΛΟΓΗΤΙΚΑ ΤΥΠΟΥ Β - Επιστημονικό έργο  |
|   | **Συντελεστής/ Μόρια** | **Αριθμός** | **Βαθμολογία/ Μόρια** | **Δικαιολογητικά** | **Αριθμός Αρχείων** |
| Ανακοινώσεις σε ελληνικό ή του εξωτερικού (μη διεθνές) συνέδριο, ως πρώτο όνομα ή ως υπεύθυνος | 0,5 X αριθμό |   |   | Αρχείο με το Εξώφυλλο και τη σελίδα βιβλίου περιλήψεων | Αριθμός Αρχείων αντίστοιχος με τα δηλωμένα αρχεία |
| 0,35 Χ αριθμό το 2ο και 3ο όνομα  |  |  |
| 0,1 X αριθμό στις υπόλοιπες θέσεις |   |   |
| Δημοσιεύσεις σε μη αξιολογημένα περιοδικά ως πρώτο όνομα ή ως υπεύθυνος | 0,75 X αριθμό |   |   | Αρχείο με το Εξώφυλλο και σελίδα βιβλίου περιλήψεων  | Αριθμός Αρχείων αντίστοιχος με τα δηλωμένα αρχεία |
| 0,5 X αριθμό το 2ο και 3ο όνομα  |   |   |
| 0,2 X αριθμό στις υπόλοιπες θέσεις |   |   |
| Ομιλίες σε συνέδρια στην Ελλάδα ή το εξωτερικό (μη διεθνή) | 1,00 X αριθμό |   |   | Αρχείο με το Εξώφυλλο και σελίδα βιβλίου περιλήψεων  | Αριθμός Αρχείων αντίστοιχος με τα δηλωμένα αρχεία |
| Ομιλίες σε διεθνή συνέδρια (στην Ελλάδα ή στο εξωτερικό) | 2 X αριθμό |   |   | Αρχείο με το Εξώφυλλο και σελίδα βιβλίου περιλήψεων | Αριθμός Αρχείων αντίστοιχος με τα δηλωμένα αρχεία |
| Ανακοινώσεις σε διεθνή συνέδρια | 1,5 X αριθμό ο 1ος και ο υπεύθυνος |   |   | Αρχείο με το Εξώφυλλο και σελίδα βιβλίου περιλήψεων | Αριθμός Αρχείων αντίστοιχος με τα δηλωμένα αρχεία |
| 1,25 Χ αριθμό ο 2ος και ο 3ος |   |   |
| 0,5 Χ αριθμό υπόλοιπες θέσεις |   |   |
| Δημοσιεύσεις σε αξιολογημένα περιοδικά ως πρώτο όνομα ή ως υπεύθυνος | 3,5 X αριθμό ο 1ος και ο υπεύθυνος |   |   | Αρχείο με το δημοσιευμένο άρθρο ή βεβαίωση εκδότη ότι το άρθρο έχει γίνει δεκτό και είναι υπό έκδοση | Αριθμός Αρχείων αντίστοιχος με τα δηλωμένα αρχεία |
| 2,5 Χ αριθμό ο 2ος και ο 3ος |   |   |
| 1,5 Χ αριθμό υπόλοιπες θέσεις |   |   |
| Δημοσιεύσεις σε περιοδικά με συντελεστή επιρροής >3  | 5 X αριθμό ο 1ος και ο υπεύθυνος |   |   | Αρχείο με το δημοσιευμένο άρθρο ή βεβαίωση εκδότη ότι το άρθρο έχει γίνει δεκτό και είναι υπό έκδοση | Αριθμός Αρχείων αντίστοιχος με τα δηλωμένα αρχεία |
| 3,5 Χ αριθμό ο 2ος και ο 3ος |   |   |
| 2,5 Χ αριθμό υπόλοιπες θέσεις |   |   |
| Δημοσιεύσεις σε περιοδικά με συντελεστή επιρροής >10 | 10 X αριθμό ο 1ος και ο υπεύθυνος |   |   | Αρχείο με το δημοσιευμένο άρθρο ή βεβαίωση εκδότη ότι το άρθρο έχει γίνει δεκτό και είναι υπό έκδοση | Αριθμός Αρχείων αντίστοιχος με τα δηλωμένα αρχεία |
| 7 Χ αριθμό ο 2ος και ο 3ος |   |   |
| 5 Χ αριθμό υπόλοιπες θέσεις |   |   |
| Συμμετοχή σε ερευνητικά προγράμματα ή αξιολογητής σε έγκυρο περιοδικό. | 15 μόρια για έως 2 μελέτες (ή αξιολογούμενα περιοδικά) |   |   | Αρχείο με Βεβαίωση ΕΛΚΕ ή ΕΛΚΕΑ ή Βεβαίωση εκδότη έγκυρου περιοδικού  | Αριθμός Αρχείων αντίστοιχος με τα δηλωμένα αρχεία |
| 25 μόρια για 3 ή περισσότερες (ή αξιολογούμενα περιοδικά |   |   |
| Συγγραφή ή συμμετοχή σε συγγραφή βιβλίων τομέα υγεία | Ελληνικά βιβλία |   |   | Αρχείο με Εξώφυλλο και περιεχόμενα βιβλίου τομέα υγείας  | Αριθμός Αρχείων αντίστοιχος με τα δηλωμένα αρχεία |
| 5 μόρια για έως 2 |   |   |
| 7,5 για 3 και πάνω  |   |   |
| Διεθνή βιβλία |   |   | Αριθμός Αρχείων αντίστοιχος με τα δηλωμένα αρχεία |
| 10 μόρια για έως 2 |   |   |
| 15 μόρια για 3 και πάνω |   |   |
| Μη συναφές μεταπτυχιακό ή διδακτορικό ή πιστοποιημένη επιμόρφωση στον τομέα υγείας | 20 μόρια |   |   | Αρχείο με Τίτλο Μεταπτυχιακού ή Διδακτορικού διπλώματος ή πιστοποιητικό επιμόρφωσης κρατικού φορέα της Ελλάδας ή του Εξωτερικού | 1 |
| Συνολική απήχηση δημοσιεύσεων h-index x 3 μόρια |  Συνολικός αριθμός h-index χ 3 μόρια |   |   |  Αρχείο pdf ή jpg συνολικού h-index από την ιστοσελίδα της πηγής τεκμηρίωσης (π.χ. Google Scholar ή Scopus) | 1 |
|  |  | Σύνολο μορίων | 200 |  |  |
| Συναφείς Ακαδημαϊκοί Τίτλοι |
| Μεταπτυχιακό δίπλωμα συναφές | 25 μόρια | Επιλογή μόνο για ένα συναφή Μεταπτυχιακό τίτλο | Μεταπτυχιακός Τίτλος της Ελλάδας ή του Εξωτερικού | 1 |
| Διδακτορική διατριβή συναφής | 75 μόρια | Επιλογή μόνο για έναν συναφή Διδακτορικό τίτλο | Αρχείο με τίτλο Διδακτορικού διπλώματος της Ελλάδας ή του Εξωτερικού | 1 |
|   |   | Σύνολο μορίων | 100 | Συνολικός μέγιστος αριθμός μορίων = 300 μόρια |   |
| **ΓΙΑ ΤΟΥΣ ΜΕΤΑΠΤΥΧΙΑΚΟΥΣ Ή ΔΙΔΑΚΤΟΡΙΚΟΥΣ ΤΙΤΛΟΥΣ ΣΠΟΥΔΩΝ ΠΟΥ ΕΧΟΥΝ ΕΚΠΟΝΗΘΕΙ ΣΕ ΧΩΡΑ ΤΗΣ ΑΛΛΟΔΑΠΗΣ ΑΠΑΙΤΕΙΤΑΙ ΙΣΟΤΙΜΙΑ ΠΡΟΣ ΤΑ ΕΛΛΗΝΙΚΑ ΠΑΝΕΠΙΣΤΗΜΙΑ, Η ΟΠΟΙΑ ΕΚΔΙΔΕΤΑΙ ΑΠΟ ΤΟΝ Δ.Ο.Α.Τ.Α.Π.** |
|  |  |  |  |  |  |
| **ΠΙΝΑΚΑΣ 5** |  |  |  |  |  |
| Εκπαιδευτική δραστηριότητα ως εκπαιδευόμενος (για θέση επιμελητών) |
|   | Μόρια συνεχιζόμενης εκπαίδευσης  | Δικαιολογητικά | Μετεκπαίδευση σε Κέντρο/Κέντρα Ελλάδας ή εξωτερικού (Ευρώπης, Ηνωμένου Βασιλείου, Β. Αμερικής, Ωκεανίας, Ιαπωνίας) | Για θέσεις Ψυχιατρικής και Παιδοψυχιατρικής βαθμολογούνται και μεγάλης διάρκειας μετεκπαιδευτικά σεμινάρια Ελλάδας ή εξωτερικού | Δικαιολογητικά |
|   |  > 300 CMEs: 40 μόρια | Αρχεία Πιστοποιητικών που να αποδεικνύουν τις δηλούμενες CMEs. | > 3 εξάμηνα: 160 μόρια  | Αριθμός εξαμήνων χ πέντε (5) μόρια ανά εξάμηνο | Αρχεία pdf ή jpg: με βεβαίωση του Κέντρου Εκπαίδευσης για την πραγματική διάρκεια της εκπαίδευσης, η οποία να φέρει υπογραφές από τους Διευθυντές Κέντρου εκπαίδευσης και της Ιατρικής Υπηρεσίας  |
|   | 200 - 299 CMEs : 30 μόρια  | > 2 εξάμηνα: 120 μόρια  |   |
|   | 100-199 CMEs: 20 μόρια | > 1 εξάμηνο: 80 μόρια |   |
|   | 50-99 CMEs: 10 μόρια  | 3 μήνες-1 εξάμηνο: 50 μόρια |   |
|   | 20 - 49 CMEs : 5 μόρια  |   |
|   |  < 19 : CMEs : 0 μόρια) |   |   |
| Παρακολούθηση εκπαιδευτικών δραστηριοτήτων μετά τη λήψη τίτλου ειδικότητας |   |   |   |   |   |
| Μόρια σε απόλυτο αριθμό |   |   |   |   |   |
| Η ανώτερη βαθμολογία είναι τα 200 μόρια. Ο ίδιος πίνακας ισχύει και για τους υποψήφιους (για θέσεις σε βαθμό Διευθυντή) με ανώτερη βαθμολογία τα 100 μόρια (40 μόρια για τη συνεχιζόμενη εκπαίδευση και 60 μόρια για τη Μετεκπαίδευση). Για θέσεις Ψυχιατρικής και Παιδοψυχιατρικής η μετεκπαίδευση σε κέντρα και μετεκπαιδευτικά σεμινάρια δεν μπορούν να ξεπερνούν συνολικά τα 140 μόρια και τα 60 μόρια αντίστοιχα για θέσεις σε βαθμό Διευθυντή. |
|  |  |  |  |  |  |
| **ΠΙΝΑΚΑΣ 6** |  |  |  |  |  |
| Εκπαιδευτική δραστηριότητα ως εκπαιδευτής (υποψήφιοι για διευθυντικές θέσεις) |  |
|   | > 15 | .10-14 | .5-9 | .1-4 | Δικαιολογητικά |
| 100 μόρια | 80 μόρια | 45 μόρια | 20 μόρια |
| Εκπαιδευτής σε σεμινάρια, ημερίδες ή μετεκπαιδευτικά μαθήματα ή ακαδημαϊκές εισηγήσεις (αριθμός) |   |   |   |   | Αρχεία με προγράμματα σεμιναρίων και ημερίδων ή Βεβαίωση διδασκαλίας από πιστοποιημένους φορείς (Πανεπιστημιακά ιδρύματα, Ιατρικοί Σύλλογοι κ.α.) της Ελλάδας και της αλλοδαπής  |
| Βαθμολογία |   |   |   |   |

|  |
| --- |
|  |
| ΠΙΝΑΚΕΣ ΣΥΝΕΝΤΕΥΞΗΣ |
| ΠΙΝΑΚΕΣ ΟΜΑΔΑΣ Α |  |  |  |
| ΠΙΝΑΚΑΣ 1 | 50 Μόρια που αφορούν στο συνολικό έργο - πεπραγμένα των μονάδων που ο υποψήφιος έχει εργαστεί ως ειδικευμένος ή ειδικευόμενος τα τελευταία 5 έτη |  |  |
| ΠΙΝΑΚΑΣ 2 |  |  |  |  |
| Κλινική εμπειρία με κριτήριο τις ιατρικές πράξεις |  |  |
|   | Αριθμός ασθενών που εξετάσατε/ παρακολουθήσατε | Αριθμός τεχνικών/ επεμβατικών πράξεων/ χειρουργικών επεμβάσεων που επιτελέσατε (συνολικά).  | Ποσοστό (ως προς το είδος) τεχνικών/ επεμβατικών πράξεων/ χειρουργικών επεμβάσεων που επιτελέσατε, σε σύγκριση με το σύνολο (ως προς το είδος) των τεχνικών/επεμβατικών πράξεων/χειρουργικών επεμβάσεων που μπορούν να επιτελεστούν στην ειδικότητά σας. | Σύνολο βαθμολογίας |
| Μπορείτε να μου αναφέρετε στοιχεία για τα τελευταία 5 χρόνια. | Κατηγορίες απαντήσεων |   | Ποσοστό (ως προς το είδος) τεχνικών/ επεμβατικών πράξεων/ χειρουργικών επεμβάσεων που επιτελέσατε σε σύγκριση με το σύνολο (ως προς το είδος) των τεχνικών/επεμβατικών πράξεων/χειρουργικών επεμβάσεων που μπορούν να επιτελεστούν στην ειδικότητά σας. |   |
|   | 2000/1000- 2000/500-1000/ < 500 |   | Κατηγορίες απαντήσεων:  |   |
|   | (ανώτερη βαθμολογία μέχρι 35 μόρια) | Κατηγορίες απαντήσεων  |   |   |
|   |   | Για χειρουργεία: 300/ 35 200-300 28 /100-200 21 /60-100 14 < 60 7 | Το 100% 30 Το 65-80% 20 <65% 10  |   |
|   |   | Για επεμβατικές πράξεις: το ίδιο | (ανώτερη βαθμολογία μέχρι 30 μόρια) |   |
|   |   | Για απεικονιστικές εξετάσεις Πυρηνικής ιατρικής: >500 με ιδιαίτερη βαρύτητα στις σύγχρονες με ίδια φθίνουσα διαβάθμιση ανά εκατοντάδα |   |   |
|   |   | Για ιστολογικές: 2.000 με ιδιαίτερη βαρύτητα στις σύγχρονες και ίδια φθίνουσα διαβάθμιση ανά 500 |   |   |
|   |   | (ανώτερη βαθμολογία μέχρι 35 μόρια) |   |   |
| Βαθμολογία |   |   |   |   |

|  |  |  |  |  |  |
| --- | --- | --- | --- | --- | --- |
| ΠΙΝΑΚΑΣ 3 |  |  |  |  |  |
| Διοικητικές ικανότητες (συνέντευξη υποψηφίων για διευθυντικές θέσεις) Σημ. Η προϋπηρεσία σε θέση διεύθυνσης πρέπει να μοριοδοτείται σε συνάρτηση με τη λειτουργία της μονάδας-δείκτες πχ μέσο χρόνο νοσηλείας, εισαγωγές, ιατρεία, ειδικές εξετάσεις κλπ που γίνεται μόνο κατά τη συνέντευξη. |  |
|   | Ανάθεση αρμοδιοτήτων υπεύθυνος/η εξωτερικών ιατρείων, υπεύθυνος/η εκπαίδευσης, υπεύθυνος/η λειτουργίας μονάδας/εργαστηρίου  | Διεύθυνση τμήματος/ κλινικής  | Μέλος Επιστ. Συμβουλίου ή αιρετό μέλος Δ.Σ. Νοσοκομείου | Διεύθυνση Ιατρικής υπηρεσίας  | Συνολική βαθμολογία |
|   | καμιά ευθύνη λόγω ιδιωτικού επαγγέλματος: 0 μόρια, ευθύνη εξ. ιατρείων: 4 μόρια, εκπαίδευσης: 4 μόρια, μονάδας: 5 μόρια | Ναι: 15 μόρια | Ναι: 10 μόρια | Ναι: 20 μόρια |   |
| Θέσεις ευθύνης που έχετε αναλάβει τα τελευταία 5 χρόνια |   |   |   |   |   |
| Βαθμολογία: |   |   |   |   |   |

Η παρούσα ισχύει, για την κάλυψη θέσεων, που προκηρύσσονται από τη δημοσίευση της και εφεξής.

Η παρούσα Απόφαση να δημοσιευθεί στην Εφημερίδα της Κυβερνήσεως.

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ

ΒΑΣΙΛΕΙΟΣ ΚΟΝΤΟΖΑΜΑΝΗΣ

ΠΙΝΑΚΑΣ ΑΠΟΔΕΚΤΩΝ

1. Δ/νση Εθνικού Τυπογραφείου για τη Δημοσίευση της απόφασης

**ΑΠΟΔΕΚΤΕΣ ΠΡΟΣ ΚΟΙΝΟΠΟΙΗΣΗ**

ΜΕΣΩ ΗΛΕΚΤΡΟΝΙΚΗΣ ΑΛΛΗΛΟΓΡΑΦΙΑΣ:

1. Γραφείο κ. Υπουργού

2. Γραφείο κ. Αναπληρωτή Υπουργού

3. Γραφεία κ.κ. Γεν. Γραμματέων

4. Γραφείο Προϊσταμένης Γενικής Διεύθυνσης Υπηρεσιών Υγείας

5. Δ/νση Πρωτοβάθμιας Φροντίδας Υγείας

6. Δ/νση Οργάνωσης και Λειτουργίας Νοσηλευτικών Μονάδων και Εποπτευόμενων Φορέων

7. Δ/νση Ιατρών, Λοιπών Επιστημόνων και Επαγγελματιών Υγείας

ΕΣΩΤΕΡΙΚΗ ΔΙΑΝΟΜΗ

Δ/νση Ανθρωπίνου Δυναμικού Ν.Π.

Τμήμα Ιατρών Ε.Σ.Υ. (4)